׳’׳•׳™ - שאלות ותשובות ברבניםנט - הבית היהודי ברשת
ברוכים אתם בבואכם ז אלול התשעח
אֲחוֹתִי
רכילות מפורסמת
דף הבית >> ׳’׳•׳™ - שאלות ותשובות ברבניםנט
אין לנו כסף בבית , אני חייב לחלל שבת כדי להתפרנס !
שלום רביד אני בן 17 וחצי והמצב בבית לא טוב ההורים גרושים, אני גר עם אמא וכסף אין לה תמיד לתת לי אז התחלתי לעבוד במלון והם רוצים שבתות חגים עכשיו לי לא מתאים אבל רביד אני חייב פרנסה טובה. מה אתה מציע ההורים תומכים בי להמשיך אני מתלבט אני חייב שתהיה לי פרנסה לבגדים ולכל מיני דברים תודה
אחי היקר, צר לי לשמוע שהוריך גרושים. אולם, אין לך שום היתר לחלל שבת גם אם אתה ממש זקוק לפרנסה, דע לך אח יקר, לפעמים אדם שמחלל שבת או עובר על שאר עבירות שעונשם "כרת" נגזר עליו מוות. שכן אמרה התורה: "מחלל שבת מות יומת" א"כ מדוע לא כולם מתים? גילו לנו חז"ל שמוות אינו דווקא מוות פיזי, מוות יכול להיות....
א. מוות רוחני (אדם ללא תורה משול למת, "כי לא אחפוץ במות המת")
ב. אדם בלא ילדים משול למת ("הבה לי בנים ואם אין מתה אנוכי")
ג. עיוור משול למת (שמשון הלך אחר עיניו לפיכך ניקרו את עיניו)
ד. עני משול למת (כשם שאליפז בן עשו הפשיט את יעקב ובכך קיים גזירת אביו)
לא חסרים עונשים שבהם ה' יתברך ממיר לאדם עונש מוות בייסורים כדי להצילו ממוות. אני לא מתיימר להיות נביא או שופט, אך יתכן מאוד שההורים שלך עברו עבירות חמורות שדינן "כרת" וה' החליט להמיר להם את העונש בצער של פרנסה, אל תעשה את אותה טעות שההורים שלך עשו כדי שלך יהיה מה לתת לילדים שלך ולא תיאלץ להיות בצער בגין חילולי שבת שאתה מתכנן לעשות בקרוב ח"ו. אין דבר בעולם ששווה לאבד בגינו את השבת הקדושה אחי. השבת היא אות בינינו לבין ה' יתברך , היא הברכה שלך לכל השבוע , אם תחלל את כבודה , דע לך שאין לך בעולם דבר ! בלי שבת ותפילין אין שום דבר שמעיד על יהדותך ועל הקשר שלך עם ה' יתברך , קח את הדברים בחשבון.
אם תרצה לקרוא תגובה שלי בנושא לחץ כאן: "חילול שבת" , אל תפסיד את העולם הבא שלך בגלל כמה פרוטות אחי. חבל ! אני מצרף לך סרטונים על חשיבות שבת קודש: "רגע אינטימי" , "קדושת השבת" , "שבת המלכה"
תגיות: שבת חילול שבת עני משול למת
איך מתבודדים? זה נראה לי קצת מצחיק
אני ב"ה משתדלת לעשות התבודדות כל יום במשך 20 דקות לפחות. אבל לפעמים כשאני מדברת עם ה' אני מרגישה כאילו אני עושה פוזות. אפילו שאין אף אחד בחדר ואני לגמרי לבד. לפעמים אני מרגישה בהתבודדות כאילו אני עושה פוזות על הקב"ה כאילו הוא לא יודע מה קורה בתוכי וכאילו שהוא לא קורא מחשבות. אני לא זוכרת שזה קרה לי שהייתי עם חברות אבל שאני לבד ומדברת עם הקב"ה זה כן קורה לי איך?! מותר לעשות פוזות על ה'?!
נכון שבהתחלה זה נראה לנו קצת הזוי וקצת מצחיק , אבל עם הזמן מתרגלים וממש מרגישים שיש עם מי לדבר , ה' שם , הוא שומע ומקשיב לך , נכון שהוא יודע על מה אנחנו חושבים , אבל הוא מאוד אוהב לשמוע אותנו מדברים איתו , מבקשים ממנו ,
פעם שאלו אותי, בשביל מה ה' צריך אותנו , התשובה שלי הייתה בדיוק בשביל זה !
בדיוק כמו שאנחנו רוצים להביא ילדים לעולם כדי שיהיה לנו למי לעזור ולהעניק ,
ה' יתברך ברא אותנו כדי לעזור לנו ולהטיב לנו כי ה' הוא טוב וטוב דרכו להטיב
אם לא נתייחס אליו ונבקש ממנו עזרה , לעולם לא נצליח להתחזק באמונה, בשביל מה הוא ברא לנו פה? שנתקשר איתו בטלפתיה?
זיכרי ! "היושבת בגנים חברים מקשיבים לקולך השמיעיני" - ה' אוהב לשמוע אותנו !
ה' מתאווה לתפילתם של צדיקים , התבודדות היא דבר מצויין ואין צורך ללכת ליער כדי לדבר עם ה' , אפשר לעשות את זה במרפסת , בחדר ואפילו תוך כדי נסיעה , כל מה שצריך לעשות זה להיות קצת יותר מרוכזים להתנתק רגע מכל המדיה והסובבים אותנו ופשוט לחייך , לומר תודה לה' על הכל , לומר שלמרות שאנחנו לא מבינים אנחנו מאמינים שהכל לטובה , לבקש בקשות גם אם נראה לכם שהן לעולם לא תתגשמנה , אתם עשויים לגלות כל כך הרבה הפתעות שזה פשוט לא יאומן ! ה' שומע אתכם...
רוצים הוכחה שה' שומע לנו? כנסו לקישור הבא ותשמעו את הסיפור על הסוף , קטע קצר שכל מי שרואה אותו מתחזק באמונה שלימה: "ה' שומע אתכם - פשוט דברו איתו"
כל מי שלא מאמין בהשגחה פרטית שיראה את הקטע - מדובר בסיפור אמיתי !!!!!!!!!!!!
תגיות: התבודדות רבי נחמן פוזות מחשבות טלפתיה קורא מחשבות הפתעות דבר עם ה'
אני נשואה ויש לי בעיות לא פשוטות בצניעות ובזרימה עם אנשים
אני בעלת תשובה 6 שנים נשואה לגר צדק צדיק ואמא ל-2 ילדים מקסימים.. אני חולמת להיות 100% ולעבוד את ה' 100% אבל אני לא מצליחה. אני נופלת בעיקר בדברים כמו אינטרנט אני כל הזמן מנתקת ומחזירה , ברור שנתקלים בשטויות גם אני וגם בעלי. ויש לי גם קצת כעס , אני גם פטפטנית לא קטנה ויותר מדיי חייכנית.. לא מצליחה להיות סנובית.. קשה לי להחליף את האופי! מה לעשות?
אחותי היקרה , תישארי בדיוק מי שאת , את לא צריכה להחליף שום אופי , את פשוט צריכה לחיות על פי ההלכה ולהמשיך להיות חייכנית מקסימה וזורמת בבית לא עם גברים ברחוב , לא עם המוכר במכולת , לא עם עוברי אורח , רק עם בעלך ובני המשפחה. (בנות המשפחה) ברגע שתתנהגי כבת מלך , הכל יזרום אוטומטית , כי כשרואים בת מלך , יודעים להתנהג כראוי לידה ולא זורמים איתה כדתילונית.
זה מה שיש לי לומר על מה שכתבת.
א) זה שאת שואפת ל-100% זה מצויין , כי אז לפחות תגיעי ל-85% או 95%
ב) כדי לא ליפול באינטרנט תעברו לאינטרנט כשר ! אין ברירה אחרת אין פתרון קסם
ג) כדי לעבוד על מידת הכעס צריך לעבוד על מידת האיפוק , תלמדי להתאפק יותר.
ד) בנוגע לפטפטנות זה דבר טבעי אצל אשה , צריך פשוט להיזהר מלשון הרע זה הכל
ה) אף אחד לא ביקש שתהיי סנובית , פשוט תשמרי על דיסטנס ואל תזרמי עם גברים
זכית בבעל צדיק , יש לך שני ילדים מדהימים , יש לך שאיפות מדהימות , את מודעת לבעיות שלך וזה חלק גדול מהתשובה , הדבר היחיד שנשאר לך לעשות זה לעבוד על הכעס ועל הצניעות שלך , במחשבה , דיבור ומעשה.
1) תקפידי ללכת לשיעור לפחות פעם בשבוע.
2) תשתדלו לדבר בבית בטונים נמוכים. לא לצעוק ! גם אם ממש קשה תעבדי על זה
3) תשתדלי לדבר בנחת עם הבעל והילדים , תקראי כל יום את איגרת הרמב"ן !
4) תתלבשי בצניעות וכשיראו שאת לבושה כראוי , יחשבו פעמיים אם לזרום איתך.
5) הלבוש שלך מעיד עליך , צבעוני צמוד לא מעיד על בת מלך , תתלבשי צנוע יותר.
6) תנסי ללכת עם חולצות מכופתרות צנועות (לפחות בשבת) ותתנהגי כבת מלך.
לסיכום: אם תתלבשי כבת מלך , תאמיני לי שאף אחד לא יחשוב שאת דתילוניה ויזרום איתך , יכבדו אותך ויחשבו פעמיים לפני שמדברים איתך , אף אחד לא ידבר איתך בסלנגים (כמו שרגילים לדבר איתך היום) אבל את צריכה לעבוד על עצמך ולהתנהג כמו בת מלך , תשדרי בת מלך , תקבלי יחס של בת מלך , תשדרי דתילונייה , יתייחסו אליך כאל דתילונייה זורמת. אל תהיי סנובית , תהיי יראת שמים , אנשים יבינו לבד שהתחזקת ויתנהגו בהתאם. צפי בקטעים הבאים הם יעזרו לך מאוד להתחזק.
תגיות: אני חייכנית לא מצליחה להיות סנובית להיות סנובית נשואה לגר צדק 6 שנים בתשובה להחליף את האופי
אחותי מתחתנת בחתונה מעורבת ואני מתה לרקוד בחתונה הזאת
אחותי בע"ה מתחתנת ואני לא יודעת מה לעשות עם עצמי לרקוד או לא לרקוד בחתונה וזאת חתונה של אחות לא של בת דודה או משהו כזה זה יותר קרוב קשה לי שלא לרקוד קשה לי שלא לשמח אותה ביום הכי מאושר שלה,להסתכל מהצד ולראות את כולם רוקדים ושמחים ואני לא יכולה לשמח אותה! כ"כ קשה לי! זה נשמע לי כל כך לא מציאותי אם אני לא ירקוד זה אוכל אותי בפנים אני לא מחזיקה מעמד! גם מה אני יגיד לאחותי?ואם היא לא תשכח לי את זה מה אני יעשה? ועוד בכלל אם אמא שלי תדע שאני לא ירקוד היא תהרוג אוותי זה ניסיון קשה מידי!
אחותי היקרה, כל כך כואב לי לשמוע שאחותך מתחתנת באירוע מעורב, אני מבין את המצב הלא נעים שאת נמצאת בו, אולם, עליך להבין שאני לא יכול להתיר למישהו לרקוד מעורב ח"ו. אם היית רוקדת ליד אחותך לבד ואחרים לא היו יכולים לראות מילא ! אבל כשכל הגברים מסביב רשאים לצפות בך זו כבר בעיה של הכשלת הרבים. וכך נכתב בהלכה: "הדבר פשוט וברור שלפי ההלכה אסור לרקוד ריקודים מעורבים בחתונה, אנשים ונשים יחד, [או מעגל של נשים ומעגל של גברים זה ליד זה], והעובר על זה גדול עוונו מנשוא. ואף המסתכלים בריקודים אלה לא ינקו מעוון, אף-על-פי שיש מצוה גדולה לשמח חתן וכלה, אין לעשות מצוה על ידי עבירה, וכל שכן עבירה חמורה כזו" ("ילקוט יוסף" חופה וקידושין - פי"ד, סע' י"ג, עמ' רסט - רעא. עיי"ש). כמו כן מובא שם שכל המסתכל באישה, אפילו באצבע קטנה של אישה, כיון שמסתכל בה ליהנוֹת, אפילו יש בידו תורה ומעשים טובים (כמשה רבינו) - לא ינקה מדינה של גיהנום. וזהו אפילו בהסתכלות בעלמא, וכל שכן בזה שהוא מרקד עימה, ועובר על זה בלאו של: 'לא תתורו אחרי לבבכם ואחרי עיניכם אשר אתם זונים אחריהם' (במדבר ט"ו, ל"ט) ... וגם על מה שכתוב: 'ונשמרת מכל דבר רע' (דברים כ"ג, י') . ועל כולם, מצוי שעובר על ידי הריקוד גם על הלאו של 'לא תקרבו לגלות ערווה' (ויקרא י"ח, ו') ... והוא מאביזריהו דעריות שצריך ליהרג ולא לעבור עליהן, אוי ואבוי יהיה להעושים כן בשאט נפש.
בקיצור צדיקה, אני כתבתי לך מה שאני צריך לכתוב לך את שיקול הדעת תעשי בעצמך ! אני לא יכול להחליט בשביל, אני מבין את הקושי, אבל הלכה זו הלכה ! אם בחור שחזר בתשובה ממש אהב לאכול בעבר שלו חזיר ואח שלו פתח חנות ששם הוא מוכר חזיר, אני בטוח שההלכה לא תתיר לו לאכול בחנות של אח שלו חזיר כי זה אח שלו ! מקווה שהבנת את המסר ! בהצלחה.
תגיות: חתונה מעורבת ריקודים מעורבים ריקוד חתונה מעורב
נשרפו לי הפנים והשיער שלי עלה באש !!!
שלום כבוד הרב רביד, יש לי בנות דודות שאנחנו לא מדברות חלמתי שהייתי אצלן בבית ורציתי להדליק סיגריה מהגז והפנים שלי והשיער עלו באש במשך זמן ארוך ניסיתי לכבות את האש מהפנים שלי כשהצלחתי לכבות את האש הופיעה אמא שלי ולקחה אותי לבית החולים אני בדרך לשם הפצעים שלי התחילו להגליד הייתי שמחה לקבל את תשובתך.
אחותי היקרה, אני לא אוהב לפרש חלומות ואני מבקש לא לשלוח שוב חלומות.
בכל מקרה בגלל שמדובר במקרה מעניין , אפרש לך מקצתו.
על אש אמרו חכמים:
הרואה שנפל באש - מן השמים מרמזים לו להתפלל כדי שלא יהיה מוות בארצו.
נפל בעצמו בתוך האש - משמים מרמזים לו לעשות תשובה כדי שלא יפול באש גה'.
ראה את ביתו נשרף - יתחזק באהבת חינם כדי שלא תבוא עליו מחלוקת ח"ו.
ראה אש שבאה לשרוף או להזיק לו - יתפלל וישנה מעשיו כדי שרעה לא תבוא עליו.
ראה אש בתוך עששית - יזכה לישא אשה חדשה (רמז לזיווג הגון - אש שאינה מזיקה)
ראה אש כבויה - סימן לא טוב הוא ויעשה תשובה והטבת חלום)
ראה אש בכבשן או בתנור - דברים רעים יבואו לו ויעשה תשובה.
בכל מקרה, ניתן לראות שבאופן כללי אש לא ממש מסמלת דברים טובים , אך היות ולימדונו חכמים לפתור לאדם חלומותיו לטובה משום שהכל הולך אחר הפתרון , אפתור לך את החלום בצורה טובה כדי שיתקיים בך לטובה.
זה מה שאני מבין מחלומך.
א) את לא מדברת עם בנות דודות שלך. (עבירה רוחנית - "לא תשנא את אחיך בלבבך")
ב) את מזיקה לעצמך בעישון אסור. (עבירה גשמית)
ג) נשרפו פניך. (פנים מלשון פנימיות)
ד) נשרף שיערך. (שיער באשה ערווה)
ה) אמא שלי. (אמא = הבינה , או השכינה אם תרצי)
ו) לקחה אותי לבית חולים. (רומזים לך מן השמים להיזהר מן החטא)
ז) הפצעים מגלידים בבית חולים. (בזכות התשובה שלך את זוכה למיתוק הדינים)
אני חושב שכדאי שתתפייסי עם דודות שלך , כדאי מאוד שתפסיקי לעשן ואם את לא מעשנת תחשבי על עבירה פיזית שאת עושה שכדאי שתפסיקי לעשות , תפסיקי לפגום בפנימיות שלך , תקדשי את המחשבה שלך , תקפידי לשמור על צניעותך ששיער באשה ערווה ורומזים לך מן השמים (לעניות דעתי) להיזהר מחוסר צניעות (אם יש לך תמונות באינטרנט תסירי אותן משם או שמא את הולכת ומסתובבת בחוסר צניעות - הגיע הזמן להתלבש כבת מלך) תתפללי לה' יתברך שיתן לך בינה להבין איך לעשות תשובה על חטאיך, תתחברי למסגרת טובה (אפילו שיעורי תורה באיזור מגורייך) ובע"ה בזכות הצניעות שלך , התשובה שלך והבינה שבה ה' חנן אותך , תזכי שיתבטלו מעליך כל גזירות קשות ורעות.
לסיכום: חשוב מאוד שלא נסמוך על חלומות , אבל במקרה שלך המסר בחלום היה כל כך ברור , אז הרשיתי לעצמי לפרש לך אותו בצורה רוחנית לשם שמים , כולי תקווה שתזכי ליישם את הדברים ותקפידי לא להכשיל בנים , לא בגופך ולא בפניך היפות. (אל תרבי להתקשט ולהתייפות בצורה מוגזמת , שימרי על צניעותך במחשבה דיבור ומעשה)
שאלות ותשובות נוספות בנושא:
1) שאלות ותשובות בנושא חלומות 1.
2) שאלות ותשובות בנושא חלומות 2.
אני מצרף לך שני סרטונים שאין לי ספק שאם תצפי בהם תביני מה רצו לרמוז לך מן השמים , בכל מקרה , הסרטון הראשון ירגיע אותך מאוד ויהי רצון שהצפייה בסרטון השני , תכפר לך בע"ה על האש בחלום ותזכי לחשק גדול בעבודת ה', אש האהבה !
תגיות: חלומות אש בחלום אש בפנים נשרף לי השיער שריפה פצעים להגליד חלמתי בנות דודות פצע
ניאוף - עשיתי מעשה אסור עם גבר נשוי , איך אני מתקנת?
כבוד הרב שלום, עשיתי מעשה אסור עם גבר נשוי ,לא היינו ברומן או משהו כזה מעבר לזה אני מאוד מחרטת על הנעשה ורוצה לתקן אני מאוד אוהבת את הדת ,אני קוראת את נישמת כל חיי,ותיקון הנפש האם יש דרך נוספת לכפר חוץ מלחזור בתשובה מליאה?
בראש ובראשונה , תתרחקי מהנואף כמה שיותר , לא טלפונים , לא SMSים ולא שום קשר פיזי או מילולי , כדי לתקן עליך להבין שבדבר שבו אדם מקלקל בו הוא צריך לתקן , אם נכשלת בנגיעות אסורות או ח"ו במעשים אסורים עליך לתקן את מעשיך ולתקן את בשמירת נגיעה (נגד הנגיעה האסורה שחטאת בה) , תקבלי על עצמך להתוודות לפני ה' על החטא הנורא והאיום שעשית , תתחרטי על המעשה הנפשע ועל המשפחה שכמעט הרסת כדי לספק את תאוותיך ואת תאוותו של אותו אדם מתועב ונפשע , תקפידי ללמוד היטב את דיני טהרת המשפחה כדי לא להכשיל את בעלך בעתיד , תקבלי על עצמך ללכת בצניעות כדי שלא ייכשלו בך אחרים ותכסי את הראש , אם תקפידי לעשות את כל אלה ולא תשובי להיכשל בחטא הנורא , מן השמים ירחמו , אבל אם לא תעשי כן דעי לך שעבירה גוררת עבירה וסביר מאוד להניח שאת תכשילי גברים נוספים , במחשבה , בדיבור ואולי ח"ו גם במעשה אל תשחקי באש, צפי בסרטון הבא ותביני כמה קשה עונש הניאוף וכמה קשה תיקונה של נואפת בשמים: "עדות מעולם האמת - נואפת"
תגיות: ניאוף גבר נשוי רומן תיקון לניאוף